Общинска избирателна комисия Тервел

**ПРОТОКОЛ № 44**

Днес, 10.03.2020 г. в гр. Тервел се проведе заседание на Общинска избирателна комисия-Тервел. На заседанието присъстваха:

**Председател:** Невяна Димитрова Пенчева

**Зам.Председател:** Александър Стоянов Александров

**Зам.Председател:** Адем Мустафов Адемов

**Секретар:** Капка Христова Георгиева

Членове: Маринка Върбанова Николова

 Валентин Стоянов Петров

 Димитър Христов Цонев

 Маринка Стефанова Тодорова

Мария Станчева Минчева

Виолета Русева Янкова

Заседанието бе открито в 15:30 часа и председателствано от Председателя на ОИК-Тервел Невяна Пенчева.

Установено бе присъствието на 10 члена на ОИК-Тервел и наличие на кворум. Отсъства Елка Цонева Иванова - член на ОИК.

Председателят на комисията запозна присъстващите с проекта за дневен ред, като след разисквания единодушно с 10 *гласа ЗА* бе приет следния дневен ред:

**1. Подаден сигнал от г-н Пламен Иванов Манушев, в качеството си на упълномощен представител на ПП „ГЕРБ“, рег. в ОИК – Тервел, с вх. № 163/ 09.03.2020 г.**

**По точка първа от дневния ред**:

Госпожа Невяна Пенчева заяви, че в деловодството на ОИК - Тервел, на 09.03.2020 г. в 14.00 ч., е входиран сигнал от господин Пламен Иванов Манушев, с № 163 от 09.03.2020 г. по описа и регистъра на дневника на ОИК. Сигналът е бил получен лично от председателя на ОИК – Тервел, г-жа Невяна Пенчева, което обстоятелство е удостоверено с подписите на лицата. В сигнала на г-н Манушев са изложени твърдения , че избраният на последните местни избори 2019 г. кмет на Кметство Безмер, в срока по чл. 41, ал. 3 от ЗМСМА, а именно периода 04.11.2019 г. – 04.12.2019 г. не е предприел необходимите действия по прекратяване на дейността си като председател на Кооперация „Добруджанско агне“ с. Безмер и не е уведомил писмено Общински съвет - Тервел и ОИК – Тервел за това. В допълнение на сигнала е изложена информация, че съгласно чл. 42, ал. 1, т. 5 от ЗМСМА неизпълнението на задължението по чл. 41, ал. 3 от ЗМСМА е основание за предсрочно прекратяване на пълномощията на г-н Милен Николов като кмет на Кметство Безмер. В изложение на сигнала е допълнено, че след справка в Търговския регистър е установено, че едва след 26.02.2020 г. г-н Милен Петров Николов като председател на горевизираната кооперация е заменен от г-н Илия Атанасов Илиев. Предприетите действия след изтичане на срока по чл. 41, ал. 3 от ЗМСМА са правно ирелеватни за преценката изпълнил ли е задължението си г-н Милен Петров Николов по чл. 41, ал. 3 от ЗМСМА. В заключение на сигнала, г-н Манушев е отправил молба правомощията на на г-н Милен Николов като кмет на кметство Безмер да бъдат прекратени.

Съгласно чл. 27, ал. 2, т. 1 от АПК, преди откриване на производството по издаване на административния акт, административният орган проверява предпоставките за допустимостта на искането, като първата отрицателна предпоставка за неговата допустимост е наличието на влязъл в сила административен акт със същия предмет и страни. Законодателят не допуска произнасяне по съществото на подадено заявление при наличие не само на стабилен административен акт с идентично съдържание, но и дори при съществуване на подобно висящо административно производство. Това нормативно решение цели осуетяване постановяването на различни и противоречиви административни актове по идентични казуси. В тази връзка изискването по чл. 27, ал. 2, т. 1 от АПК има правна характеристика на абсолютна отрицателна процесуална предпоставка за допустимост на административното производство. При наличие на предходен влязъл в сила акт с идентичен предмет, административният орган е задължен да постанови отказ по разглеждане на отправеното до него искане на основание чл. 197 от АПК, а не да издава пореден сходен акт.

От събраните по делото доказателства се установява, че в случая е налице такъв акт, а именно - Решение №151-МИ от 27.02.2020 г. на ОИК Тервел, влязло в законна сила на 06.03.2020 г., с което ОИК Тервел се е произнесла по същество по предходна жалба на Бейхан Вейсел Ахмед, с което комисията е била уведомена за нарушение на изискванията на чл.41, ал.3 от ЗМСМА от Милен Петров Николов, като се е настоявало за предсрочно прекратяване на пълномощията на същия. ОИК Тервел е  приела, че същата е неоснователна, като е отказала да прекрати предсрочно пълномощията на кмета на кметство Безмер, общ. Тервел.

В заключение, комисията счита че е налице е пречка за издаването на искания административен акт, тъй като по същата жалба, на същите основания и за същото лице,  административният орган се е произнесъл с влязъл в сила административен акт. С това компетентността на административния орган по конкретния въпрос се изчерпва, затова той не може да издаде нов акт по същия въпрос - чл. 27, ал. 2, т. 1 АПК, нито да отмени или измени вече издадения, освен в изрично посочените в закона случаи, каквито в случая не са налице.

След направените разисквания и констатации, на основание чл. 87 от Изборния кодекс, ОИК – Тервел взе следното:

***РЕШЕНИЕ***

***№ 152-МИ***

***Тервел, 10.03.2020 г.***

***ОТНОСНО:*** *Подаден сигнал от г-н Пламен Иванов Манушев, в качеството си на упълномощен представител на ПП“ГЕРБ“, рег. в ОИК – Тервел, с вх. № 163/ 09.03.2020 г.*

*На 09.03.2020 г. в 14.00 ч., е входиран сигнал от господин Пламен Иванов Манушев, с № 163 от 09.03.2020 г. по описа и регистъра на дневника на ОИК. Сигналът е бил получен лично от председателя на ОИК – Тервел, г-жа Невяна Пенчева, което обстоятелство е удостоверено с подписите на лицата. В сигнала на г-н Манушев са изложени твърдения , че избраният на последните местни избори 2019 г. кмет на Кметство Безмер, в срока по чл. 41, ал. 3 от ЗМСМА, а именно периода 04.11.2019 г. – 04.12.2019 г. не е предприел необходимите действия по прекратяване на дейността си като председател на Кооперация „Добруджанско агне“ с. Безмер и не е уведомил писмено Общински съвет - Тервел и ОИК – Тервел за това. В допълнение на сигнала е изложена информация, че съгласно чл. 42, ал. 1, т. 5 от ЗМСМА неизпълнението на задължението по чл. 41, ал. 3 от ЗМСМА е основание за предсрочно прекратяване на пълномощията на г-н Милен Николов като кмет на Кметство Безмер. В заключение на сигнала е допълнено, че след справка в Търговския регистър е установено, че едва след 26.02.2020 г. г-н Милен Петров Николов като председател на горевизираната кооперация е заменен от г-н Илия Атанасов Илиев. Предприетите действия след изтичане на срока по чл. 41, ал. 3 от ЗМСМА са правно ирелеватни за преценката изпълнил ли е задължението си г-н Милен Петров Николов по чл. 41, ал. 3 от ЗМСМА. В заключение на сигнала, г-н Манушев е отправил молба правомощията на на г-н Милен Николов като кмет на кметство Безмер да бъдат прекратени.*

*След направеното изложение, ОИК – Тервел, счита че в настоящия случай следва да се обърне внимание на разпоредбата на чл. 27, ал. 2, т. 1 от АПК, която изрично указва, че преди откриване на производството по издаване на административен акт, административният орган проверява предпоставките за допустимостта на искането, като първата отрицателна предпоставка за неговата допустимост е наличието на влязъл в сила административен акт със същия предмет и страни. Законодателят не допуска произнасяне по съществото на подадено заявление при наличие не само на стабилен административен акт с идентично съдържание, но и дори при съществуване на подобно висящо административно производство. Това нормативно решение цели осуетяване постановяването на различни и противоречиви административни актове по идентични казуси. В тази връзка изискването по чл. 27, ал. 2, т. 1 от АПК има правна характеристика на абсолютна отрицателна процесуална предпоставка за допустимост на административното производство. При наличие на предходен влязъл в сила акт с идентичен предмет, административният орган е задължен да постанови отказ по разглеждане на отправеното до него искане на основание чл. 197 от АПК, а не да издава пореден сходен акт.*

*От събраните по казуса доказателства се установява, че в случая е налице такъв акт, а именно - Решение №151-МИ от 27.02.2020 г. на ОИК Тервел, влязло в законна сила на 06.03.2020 г., с което ОИК Тервел се е произнесъл по същество по предходна жалба на Бейхан Вейсел Ахмед, с което комисията е била уведомена за нарушение на изискванията на чл.41, ал.3 от ЗМСМА от Милен Петров Николов, като се е настоявало за предсрочно прекратяване на пълномощията на същия. ОИК Тервел е  приела, че същата е неоснователна, като е отказала да прекрати предсрочно пълномощията на кмета на кметство Безмер, общ. Тервел.*

*Налице е пречка за издаването на искания административен акт, тъй като по същата жалба, на същите основания и за същото лице,  административният орган се е произнесъл с влязъл в сила административен акт. С това компетентността на административния орган по конкретния въпрос се изчерпва, затова той не може да издаде нов акт по същия въпрос - чл. 27, ал. 2, т. 1 АПК, нито да отмени или измени вече издадения, освен в изрично посочените в закона случаи, каквито в случая не са налице.*

*В резултат на проведеното гласуване и на основание чл. 87, ал. 1, т. 1 във връзка с чл. 27, ал. 2, т. 1 от АПК, при спазване на законно установения кворум и съобразявайки се с гореизложените МОТИВИ, Общинска избирателна комисия – Тервел реши,*

***Р Е Ш И:***

*1. ОСТАВЯ БЕЗ РАЗГЛЕЖДАНЕ Сигнала на г-н Пламен Иванов Манушев за предсрочно прекратяване пълномощията на МИЛЕН ПЕТРОВ НИКОЛОВ, ЕГН \*\*\*\*\*\*\*\*\*\* обявен за избран за Кмет на Кметство Безмер, Община Тервел, с Решение №141- МИ/04.11.2019 г. издадено от ОИК Тервел.*

*Настоящото решение подлежи на обжалване в 7-дневен срок от обявяването му пред Административен съд - Добрич по реда на чл. 459 от Изборния кодекс.*

*Препис от решението да се изложи на информационното табло на ОИК – Тервел.*

**Гласували 10 членове на ОИК- Тервел:**

**„За“ – Невяна Пенчева, Александър Александров, Адем Адемов, Капка Георгиева, Маринка Николова, Валентин Петров, Димитър Цонев, Маринка Тодорова, Мария Минчева, Виолета Янкова**

**„Против“ – 0**

**Поради изчерпване на дневния ред заседанието на ОИК-Тервел бе закрито в 16:30 часа.**

Председател: ………………………………………….

(Невяна Димитрова Пенчева)

Секретар: ……………………………………………..

(Капка Христова Георгиева)